**სავაჭრო წარმომადგენლის გამოცდაზე რეგისტრაციის შესახებ განცხადების ფორმა**

ადრესატი: სს “საქართველოს ენერგეტიკული ბირჟა”

**განცხადება**

**სავაჭრო წარმომადგენლის გამოცდაზე რეგისტრაციის შესახებ**

*სავალდებულოა ყველა ველის შევსება. წინააღმდეგ შემთხვევაში განცხადება არ მიიღება*

|  |  |
| --- | --- |
| განმცხადებლის სახელი და გვარი (ქართულად): |  |
| განმცხადებლის სახელი და გვარი (ლათინურად) |  |
| პირადი ნომერი: |  |
| მისამართი: |  |
| საკონტაქტო ტელეფონის ნომერი: |  |
| ელ. ფოსტა: |  |
| საგამოცდო ტესტის ენა: | ☐ქართული ☐ინგლისური |
| გამოცდის სასურველი პერიოდი: | \*მიუთითეთ გამოცხადებული თარიღი |
| ინფორმაცია სპეციალური საჭიროებების შესახებ (ასეთის არსებობისას): |  |

კანდიდატის თანხმობა

განცხადებაზე ხელმოწერით კანდიდატი აცხადებს თანხმობას:

* სერტიფიკაციის მოთხოვნებთან შესაბამისობისა და შეფასებისათვის საჭირო ინფორმაციის მიწოდებაზე;
* სერტიფიკატის მოპოვების შემთხვევაში, სერტიფიკაციის სქემის მოთხოვნებთან შესაბამის საქმიანობასა და სერტიფიკატის სათანადო გამოყენებაზე (ეს მოიცავს სერტიფიკაციასთან დაკავშირებით პრეტენზიის გაცხადებას მხოლოდ იმ სფეროზე, რომელშიც ამ პირს აქვს სერტიფიკატი, აგრეთვე, სერტიფიკატის გამოყენებას ისე, რომ ამან არ გამოიწვიოს მის სერტიფიკატთან დაკავშირებით მესამე პირის შეცდომაში შეყვანა, ზიანის მიყენება სერტიფიკაციის სამსახურისთვის ან სერტიფიკაციასთან დაკავშირებით არასწორი ინფორმაციის გავრცელება);
* სერტიფიკაციის შეჩერების ან გაუქმების შემთხვევაში, სერტიფიცირებული პირის სტატუსის გამოყენებისგან თავის შეკავებასზე;
* სერტიფიკატის მოპოვების შემთხვევაში, სერტიფიკაციის სამსახურის დაუყოვნებლივ ინფორმირებაზე, თუ იარსებებს ისეთი გარემოება, რომელიც გავლენას ახდენს მისი, როგორც სავაჭრო წარმომადგენლის, შესაძლებლობებზე;
* სერტიფიკაციის პროცესში მიღებული კონფიდენციალური ინფორმაციის გამჟღავნებისა და ტესტის ჩაბარების თაღლითურ პრაქტიკებში მონაწილეობისგან თავის შეკავებაზე.

ინფორმაცია კანდიდატისათვის

*სერტიფიკაციის სქემა*

სს “საქართველოს ენერგეტიკული ბირჟის”(შემდგომში - “სენბი”) სერტიფიკაციის სამსახური სერტიფიკაციის პროცესს წარმართავს მის ვებგვერდზე გამოქვეყნებული სერტიფიკაციის სქემის შესაბამისად. სერტიფიკაციის სქემა შემუშავებულია ISO 17024 სტანდარტის - “შესაბამისობის შეფასება - ზოგადი მოთხოვნები პერსონალის სერტიფიკაციის ორგანოების მიმართ” (სსტ ისო/იეკ 17024 : 2012/ 2012) - სრული დაცვით.

*სერტიფიკაციის სფერო*

“სენბის” სერტიფიკაციის სამსახურის სერტიფიკაციის სფეროს წარმოადგენს ელექტროენერგიის ბირჟაზე ვაჭრობა. შესაბამისად, კანდიდატი, გამოცდის წარმატებით ჩაბარების შემთხვევაში, მიიღებს “საქართველოს ელექტროენერგიის ბირჟაზე სავაჭრო წარმომადგენლის სერტიფიკატს”.

*სერტიფიკაციის მოთხოვნები*

სასერტიფიკატო გამოცდის წარმატებით ჩასაბარებლად თითოეულ კანდიდატს მოეთხოვება:

* საქართველოს ენერგეტიკისა და წყალმომარაგების მარეგულირებელი ეროვნული კომისიის 2020 წლის 11 აგვისტოს N46 დადგენილებით დამტკიცებული „ელექტროენერგიის დღით ადრე და დღიური ბაზრების წესების“ ცოდნა;
* “სენბის” სავაჭრო პლატფორმასთან მუშაობის უნარი;
* ზოგადი ეკონომიკური პრინციპებისა და ბირჟაზე ვაჭრობის ეკონომიკური საფუძვლების ცოდნა.

*შეფასების პროცესი*

შეფასების პროცესში ობიექტურობის, გამჭირვალობისა და მიუკერძოებლობის პრინციპების დასაცავად, “სენბის” სერტიფიკაციის სამსახური უზრუნველყოფს, რომ:

* შეფასების პროცესში მონაწილეობდეს რამდენიმე დამოუკიდებელი პირი;
* “სენბის” მიერ ჩატარებული ნებისმიერი ტრენინგი არ წარმოადგენდეს საფრთხეს მიუკერძოებლობის პრინციპისთვის და არ ახდენდეს გავლენას შეფასების გზებზე;
* თითოეული შეფასება იყოს სამართლიანი და ვალიდური;
* შეფასების პროცესის დროს გამომცდელთა ჯგუფის მიერ სერტიფიკაციის სამსახურის ხელმძღვანელისთვის გაგზავნილი თითოეული ქულა ეფუძნებოდეს შესაბამის დასაბუთებას.

*კანდიდატის უფლებები*

გამოსაცდელი კანდიდატის უფლებები:

* გაასაჩივროს სერტიფიკაციასთან დაკავშირებით მიღებული გადაწყვეტილება 1 კვირის ვადაში ან/და სერტიფიკაციის სამსახურს მიმართოს პრეტენზიით, რომელსაც სამსახური განიხილავს 1 კვირის ვადაში და განმცხადებელს აცნობებს დასაბუთებულ პასუხს;
* ჩააბაროს გამოცდა სივრცეში, სადაც ყველა საჭირო ზომა იქნება გატარებული სერტიფიკაციის სამსახურის მხრიდან. სპეციალური საჭიროების შემთხვევაში მოითხოვოს შესაბამისი ზომების მიღება, საგამოცდო პროცესის სრულფასოვნად ჩატარებისთვის;
* სერტიფიკაციის სამსახურისგან მიიღოს დასაბუთებული და მიუკერძოებელი შეფასება;
* გამოცდის წარმატებით ჩაბარებისა და მინიმალური ბარიერის გადალახვის შემთხვევაში, მიიღოს სერტიფიკაციის სამსახურის მიერ გაცემული სერტიფიკატი;
* ისარგებლოს ”სენბის” სერტიფიკაციის სამსახურის ხარისხის სახელმძღვანელოთი გათვალისწინებული სხვა უფლებებით.

*სერტიფიცირებული პირის ვალდებულებები*

პირი, რომელიც წარმატებით გადალახავს ‘სასერტიფიკატო გამოცდის მინიმალურ ზღვარს და მოიპოვებს სერტიფიცირებული პირის სტატუსს, ვალდებულია დაიცვას ”სენბის” სერტიფიკაციის სამსახურის ხარისხის სახელმძღვანელოს მოთხოვნები და ენერგეტიკულ ბირჟაზე ვაჭრობისას იმოქმედოს ‘’ელექტროენერგიის დღით ადრე და დღიური ბაზრების წესების’’ შესაბამისად.

*სერტიფიკაციის სამსახურის ვალდებულებები*

“სენბის” სერტიფიკაციის სამსახური და მისი თითოეული თანამშრომელი ვალდებულია:

* არ გაამჟღავნოს კონფიდენციალური ინფორმაცია, რომელიც მოპოვებულ იქნა ან შეიქმნა სერტიფიკაციის სამსახურის საქმიანობის შედეგად;
* 1 კვირის ვადაში განიხილოს საჩივარი და გაუგზავნოს კანდიდატს დასაბუთებული პასუხი;
* შეუსაბამობათა გამოვლენის შემთხვევაში, მათ აღმოსაფხვრელად და მსგავსი შემთხვევების განმეორების თავიდან ასაცილებლად მიმართოს შესაბამის გამოსწორების ზომებს;
* სერტიფიკაციის პროცესი წარმართოს სერტიფიკაციის სქემის სრული დაცვით;
* დაიცვას ”სენბის” სერტიფიკაციის სამსახურის ხარისხის სახელმძღვანელოს სხვა მოთხოვნები.

*საფასური*

გამოცდაზე გასვლისათვის, ასევე, გამოცდის წარმატებით ჩაბარებით შემთხვევაში სერტიფიკატის მიღებისათვის, კანდიდატს რაიმე სახის საფასური არ დაეკისრება.

\_\_\_\_\_\_\_\_\_\_\_\_\_\_\_\_\_\_\_\_\_\_\_

(ხელმოწერა)

\_\_\_\_\_\_\_\_\_\_\_\_\_\_\_\_\_\_\_\_\_\_\_

(თარიღი)